Document ID: 31981R2728

ΚΑΝΟΝΙΣΜΟΣ (ΕΟΚ) αριθ. 2728/81 ΤΗΣ ΕΠΙΤΡΟΠΗΣ της 10ης Σεπτεμβρίου 1981 περί τροποποιήσεως, όσον αφορά την εφαρμογή τους ανά ποικιλία καπνού της κοινοτικής παραγωγής, των κανονισμών (ΕΟΚ) αριθ. 1727/70, (ΕΟΚ) αριθ. 1728/70, (ΕΟΚ) αριθ. 2603/71, (ΕΟΚ) αριθ. 638/74 και (ΕΟΚ) αριθ. 410/76
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως της Ελλάδος, και ιδίως το άρθρο 73,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3 παράγραφος 3 εδάφιο πρώτο, το άρθρο 5 παράγραφος 6, το άρθρο 6 παράγραφος 10 και το άρθρο 7 παράγραφος 4,
τον κανονισμό (ΕΟΚ) αριθ. 1697/71 του Συμβουλίου της 26ης Ιουλίου 1971 περί χρηματοδοτήσεως των δαπανών παρεμβάσεως στον τομέα του ακατέργαστου καπνού (2), όπως τροποποιήθηκε από τον κανονισμό (ΕΟΚ) αριθ. 330/74 (3), και ιδίως το άρθρο 6 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1534/81 του Συμβουλίου της 19ης Μαΐου 1981 περί καθορισμού, για τη συγκομιδή του 1981, των τιμών στόχου, των τιμών παρεμβάσεως και των πριμοδοτήσεων που χορηγούνται στους αγοραστές καπνού σε φύλλα, των τιμών παρεμβάσεως του δεματοποιημένου καπνού καθώς και των ποιοτήτων αναφοράς (4), έχει θεσπίσει τον κατάλογο των ποικιλιών καπνού που καλλιεργούνται στην Ελλάδα καθώς και τον προσδιορισμό των ποιοτήτων αναφοράς τους- ότι πρέπει, συνεπώς, να προσαρμοσθούν αναλόγως οι κανονισμοί, των οποίων οι διατάξεις αναφέρονται στις διαφορετικές ποικιλίες και ποιότητες αναφοράς των καπνών, δηλαδή οι κανονισμοί:
- (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών της παρεμβάσεως στον τομέα του ακατέργαστου καπνού (5), όπως τροποποιήθηκε τελευταία από τον κανονισμό (ΕΟΚ) αριθ. 290/81 (6),
- (ΕΟΚ) αριθ. 2603/71 της Επιτροπής της 6ης Δεκεμβρίου 1971 περί των λεπτομερειών συνάψεως συμβάσεων εμπορικής επεξεργασίας και συσκευασίας των κατεχόμενων από τους οργανισμούς παρεμβάσεως καπνών (7), όπως τροποποιήθηκε τελευταία από τον κανονισμό (ΕΟΚ) αριθ. 290/81,
- (ΕΟΚ) αριθ. 638/74 της Επιτροπής της 20ής Μαρτίου 1974 περί καθορισμού του ορίου ανοχής για τις απώλειες ποσοτήτων οι οποίες προκύπτουν από τη συντήρηση του ακατέργαστου καπνού στην παρέμβαση (8), όπως τροποποιήθηκε από τον κανονισμό (ΕΟΚ) αριθ. 1979/79 (9),
- (ΕΟΚ) αριθ. 410/76 της Επιτροπής της 23ης Φεβρουαρίου 1976 περί καθορισμού των μέγιστων επιτρεπτών ποσοστών απωλειών βάρους κατά τον έλεγχο των εργασιών της πρώτης επεξεργασίας και συσκευασίας του καπνού (10), όπως τροποποιήθηκε τελευταία απο τον κανονισμό (ΕΟΚ) αριθ. 290/81-
ότι εισήχθη κλίμακα προσαυξήσεων και μειώσεων για τις ποικιλίες που καλλιεργούνται στην Ελλάδα με το παράρτημα I της πράξεως προσχωρήσεως της Ελλάδος στον κανονισμό (ΕΟΚ) αριθ. 1728/70 της Επιτροπής (11), όπως τροποποιήθηκε τελευταία από τον κανονισμό (ΕΟΚ) αριθ. 290/81- ότι, εντούτοις, πιο εμπεριστατωμένη εκτίμηση της σειράς των ποιοτήτων των ελληνικών καπνών, καθώς και η εισαγωγή της κατατάξεως των ποικιλιών του καπνού αυτού με τον κανονισμό (ΕΟΚ) αριθ. 1534/81, οδηγούν στην τροποποίηση της κλίμακας αυτής-
ότι το άρθρο 1 του κανονισμού (ΕΟΚ) αριθ. 327/71 του Συμβουλίου (12) προβλέπει, για τον καπνό σε φύλλα που αγοράζεται από τους οργανισμούς παρεμβάσεως, τη σύναψη των συμβάσεων πρώτης επεξεργασίας και συσκευασίας δια διαγωνισμού, του οποίου η κατακύρωση δύναται να πραγματοποιείται μόνο υπέρ των πλέον ευνοϊκών προσφορών και υπό τον όρο ότι οι προσφορές αυτές δεν υπερβαίνουν ένα καθορισμένο ποσό για κάθε ποικιλία-
ότι ο κανονισμός (ΕΟΚ) 2603/71 καθόρισε τα ποσά αυτά- ότι, από την τελευταία αναγωγή των ποσών αυτών στη σημερινή τους αξία, τα στοιχεία υπολογισμού έχουν εξελιχθεί αισθητά για ορισμένες ποικιλίες- ότι, ως εκ τούτου, πρέπει να γίνει νέα αναγωγή των ποσών αυτών στη σημερινή τους αξία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1727/70 τροποποιείται ως εξής:
1. Το παράρτημα I τροποποιείται σύμφωνα με το παράρτημα I του παρόντος κανονισμού.
2. Το παράρτημα II τροποποιείται σύμφωνα με το παράρτημα II του παρόντος κανονισμού.
3. Το παράρτημα IV τροποποιείται σύμφωνα με το παράρτημα III του παρόντος κανονισμού.
Άρθρο 2
Ο κανονισμός (ΕΟΚ) αριθ. 1728/70 τροποποιείται ως εξής:
1. Το παράρτημα I τροποποιείται σύμφωνα με το παράρτημα IV του παρόντος κανονισμού.
2. Το παράρτημα II τροποποιείται σύμφωνα με το παράρτημα V του παρόντος κανονισμού.
Άρθρο 3
Το παράρτημα του κανονισμού (ΕΟΚ) αριθ. 2603/71 αντικαθίσταται από το παράρτημα VI του παρόντος κανονισμού.
Άρθρο 4
Το παράρτημα του κανονισμού (ΕΟΚ) αριθ. 638/74 αντικαθίσταται από το παράρτημα VII του παρόντος κανονισμού.
Άρθρο 5
Ο κανονισμός (ΕΟΚ) αριθ. 410/76 τροποποιείται σύμφωνα με το παράρτημα VIII του παρόντος κανονισμού.
Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για πρώτη φορά στα καπνά συγκομιδής 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 10 Σεπτεμβρίου 1981.

Labels: 3
17